Nonii.. päevad on lihtsalt niiviisi käest ära lipsanud, et teisipäevane postitus paneb silmi hõõruma ja küsima, et kas tõesti oli see juba nii ammu.. aga ega kompuuter vist ei valeta. Tegelenud polegi väga muuga, kui töötamise ja suve nautimisega. Sain mõned päevad tagasi kokku oma kõige esimese sõbrannaga, keda ma tegelikkuses polnud eelneva poole aasta jooksul kindlasti kordagi näinud. Temaga kokku saamises on kõige kummalisem (ja seda ainult heas mõttes)  asjaolu, et kuigi me ei näe tihti ega tea vahest üksteise eludest suurt midagi, ei tunne ma kunagi seda, et ta oleks must kuidagi kaugenenud, vaid just vastupidi - ma mõistan teda juba poolelt sõnalt nii nagu oleksin ise loo jutustaja. Õnneks võin temasuguseid sõbrannasid oma ühe käe sõrmedel vabalt kokku lugeda ning seega kartust üksikuks ja õnnetuks jääda ei tohiks never in a million years üldse tekkidagi! Okei, just kidding.    Järgmisel nädalal saab mu vennatütar juba aastaseks.. can you imagine! Suure sündmuse puhul korraldatakse talle suur sünnipäevapidu rohkete külalistega ja kuna ka meil kallimaga on au olla külaliste seas, siis on palju peamurdmist teemal, mida-ühe-aastaseks-saavale-tirtsule-kinkida.. aga, küll selle ka välja nuputame. Olge siis tublid ja.. see ya!